Pedagogisk+rammeverk

Et rasjonale for å integrere underveisvurdering (systematisk tilbakemelding) i undervisningen er antagelsen om at slik vurdering er læringsfremmende. For mange foreleser betyr dette ny praksis i forbindelse med gjennomføring av undervisning der vurdering fremstår som en integrert del av undervisningsopplegget. Det innebærer utvikling av kjennetegn på måloppnåelse (Learning Outcomes), studentaktive læringformer ( læringsteoretisk perspektiv på bruk av underveisvurdering for læring) og en gjennomtenkt tanke om samspillet mellom tilbakemelding og eksamen i et læringsperspektiv. Knyttet opp til det såkalt ”Paradigmeskiftet” om endring fra undervisning til læring: fra vurdering av læring til vurdering for læring.

Metoden som utvikles er basert på ideen om ”constructive alignment” (Biggs & Tang, 2007) som er et pedagogisk rammeverk for å se sammenhengene mellom det studentene er forventet å lære (intended learning outcomes), eksamen og læreprosessen. Prosessvurdering er del av læreprosessen som skal føre frem til at studentene når sine mål for læringsutbytte. Prosessvurdering er en formativ vurdering til studentene underveis i læreprosessen og skal gi tilbakemelding til studentene om hvordan de ligger an i forhold til mål for læringsutbytte. Man antar at tilbakemelding bidrar til økt motivasjon i læringsløpet. Forskning viser at tilbakemelding har stor effekt på studentenes læring (Black & William, 1999; Hounsell & Entwistle, 2005; Raaheim 2006 i Dysthe, Raaheim, Lima & Bygstad 2006).